Diari Oficial de la Generalitat Valenciana


Sumari del DOGV 6109, del 24-09-2009 (2009/10031)

RESOLUCIÓ de 29 de gener de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de Polop de la Marina, en favor d'Iberdrola Distribución de Gas, SAU. Expedient número CBREDE/2005/25/03, CBREDE/2005/39/03 i CBREDE/2006/71/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6109

Data del DOGV
:   24-09-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/10394


Data del document
:   29-01-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 29 de gener de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de Polop de la Marina, en favor d'Iberdrola Distribución de Gas, SAU. Expedient número CBREDE/2005/25/03, CBREDE/2005/39/03 i CBREDE/2006/71/03. [2009/10018]  
Vist la sol·licitud presentada per Gas Alicante, SAU, amb domicili a l'efecte de notificacions al carrer Nou, núm. 1, bis, 03378 Elda, el 31 de maig de 2005, davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Polop de la Marina, firmat per tècnic competent i visat pel col·legi oficial corresponent el 31 de maig de 2005, perquè li siga atorgada l'autorització administrativa per a la distribució de gas natural al municipi de Polop de la Marina, província d'Alacant. Expedient: CBREDE/2005/25/03.  
Vist que per Resolució de la Direcció General d'Energia, de 7 de novembre de 2008, es realitza el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Alicante, SA, a favor d'Endesa Gas Distribución, SA, i tindre a esta com a successora universal en tots els procediments en tramitació davant d'esta Direcció General en relació amb instal·lacions de distribució de gas natural, la sol·licitud inicial dels quals corresponia a Gas Alicante, SA.  
Vist que va ser realitzada la informació pública a què fa referència l'article 73.4 de la Llei 34/1998, de 7 d'octubre, del Sector d'Hidrocarburs, per mitjà de l'anunci corresponent que es va publicar en els diaris El Mundo i Las Provincias el dia 10 de novembre de 2005; en el Butlletí Oficial de la Província d'Alacant, de 4 d'agost de 2005, i en el Diari Oficial de la Comunitat Valenciana, de 29 de juliol de 2005, així com en el tauler d'anuncis de l'Ajuntament de Polop de la Marina, únic afectat. L'empresa Gas Natural Cegas, SA, va presentar un escrit d'al·legacions en què, en síntesi, manifesta el següent:  
Que examinat el projecte presentat s'han observat una sèrie de deficiències tècniques, com són: que no està determinat amb exactitud el punt de connexió a la xarxa d'APA, tipus de subministrament provisional que s'utilitzarà, ni on s'ubicarà, sense garantir la validesa de la infraestructura bàsica en el temps per al subministrament provisional i definitiu; no queda garantit el subministrament de gas a tota la zona d'expansió de sòl del municipi i limita la xarxa bàsica a uns quants trams de carrers molt concrets en el nucli urbà, a pesar que se sol·licita l'autorització administrativa per a tot el terme municipal de la població. Que la persona que al·lega té com a objectiu el subministrament de gas natural en la població de Polop de la Marina, i indica en el seu escrit una sèrie de consideracions a fi de valorar la major cobertura de què disposa respecte del projecte presentat.  
Vist que el Servici Territorial d'Energia va sol·licitar un informe a l'Ajuntament de Polop de la Marina, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Endesa Gas Distribución, SA. No consta en l'expedient cap manifestació de l'Ajuntament esmentat.  
Vist que la companyia Gas Natural Cegás, SA, amb domicili a l'efecte de notificacions en el carrer Gravador Esteve, 14, 46856 València, va presentar, amb data 17 de juny de 2005, davant del Servici Territorial d'Energia d'Alacant de la Conselleria d'Infraestructures i Transport un escrit acompanyat de projecte d'autorització administrativa per a la distribució de gas natural canalitzat al terme municipal de Polop de la Marina (Alacant), firmat per tècnic competent i visat pel col·legi oficial corresponent, el 13 de juny de 2005, en què sol·licita autorització administrativa per a la construcció de les instal·lacions de distribució de gas natural al terme municipal de Polop de la Marina, província d'Alacant (CBREDE 2005/39/03).  
Vist que, per mitjà d'ofici de 5 de juliol de 2005, el Servici Territorial d'Energia referit va traslladar a l'empresa Endesa Gas Distribución, SA, la sol·licitud de Gas Natural Cegas, SA, sobre l'autorització administrativa de distribució de gas natural al terme de Polop de la Marina, a l'efecte de presentar les al·legacions que considerara convenients, la qual cosa va portar a efecte per mitjà d'un escrit d'al·legacions en què, en síntesi, manifesta:  
- Que el grup Gas Natural té el 80% del mercat de distribució de gas natural a Espanya i a fi d'incrementar la productivitat i la competència s'ha de fomentar la presència significativa de diferents agents en el sistema gasista.  
- Que s'ha de primar la presa d'iniciatives i s'han de resoldre d'acord amb l'orde cronològic de presentació de les sol·licituds.  
- Que en el projecte de Gas Natural Cegás, SA, es relega la gasificació del nucli urbà a la fase II, i anteposa diferents sectors a este, i en el de l'empresa que al·lega s'inclou el nucli urbà de Polop de la Marina en la zona 1, per a després estendre les xarxes de distribució en paral·lel al creixement urbanístic de la població.  
- El mencionat escrit es va traslladar a l'empresa Gas Natural Cegás, SA, que va contestar en el sentit següent:  
- Que el grup d'empreses distribuïdores d'Endesa té una participació en el mercat molt major al que s'ha indicat, i majoritari en algunes comunitats autònomes. En comparació amb el projecte presentat, Gas Natural Cegas, SA, garantix la més ràpida solució de subministrament, definitiu o provisional i un major ritme inversor inicial i continuat en les poblacions en què té autorització administrativa.  
Quant a la segona al·legació, caldria remetre's al Reglament de 1973 sobre els criteris de majors avantatges amb vista a la garantia, la importància, la qualitat i l'import de la inversió, ja que no s'establix normativament en projectes en concurrència. Cal afegir que Gas Natural Cegás, SA, a pesar de la seua posterioritat en la presentació de la proposta, preveia la possible gasificació d'esta població com ho demostra l'anàlisi de la solució tècnica de subministrament provisional i definitiu i els acords aconseguits amb diverses unitats de desenvolupament urbanístic per a coordinar la construcció de les xarxes de distribució de gas en el procés d'urbanització, algunes provisionalment ja subministrades amb GLP.  
Respecte a la planificació, cal indicar que Gas Natural Cegas, SA, tindria una ubicació per a una instal·lació planta satèl·lit de GNL en l'interior d'una unitat de desenvolupament urbanístic a Polop de la Marina i que el desenvolupament d'infraestructura bàsica es faria des d'este sector i a través d'altres sectors en construcció fins a arribar al nucli urbà. Es partix d'una realitat que permet una gasificació programada perquè no es tracta d'anteposar els sectors al nucli urbà, sinó de traçat i seqüències de construcció.  
Finalment, es manifesten una sèrie de consideracions amb vista a valorar la major cobertura de què disposa respecte del projecte en concurrència.  
Vist que sol·licitat pel Servici Territorial d'Energia un informe a l'Ajuntament de Polop de la Marina, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegas, SA, no consta en l'expedient cap manifestació per l'Ajuntament esmentat.  
Vista la sol·licitud presentada per Iberdrola Distribución de Gas, SAU, amb domicili a l'efecte de notificacions en 28290 Madrid, carrer Tomás Redondo, 1, amb data 16 d'agost de 2006 davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Polop de la Marina, firmat per un tècnic competent i visat pel col·legi oficial corresponent el 7 d'agost de 2006, perquè li siga atorgada l'autorització administrativa per a la distribució de gas natural al municipi de Polop de la Marina, província d'Alacant, (CBREDE/2006/71/03), amb les característiques bàsiques contingudes en la documentació presentada i que més avant es descriuen.  
Vist que va ser sol·licitat pel Servici Territorial d'Energia un informe a l'Ajuntament de Polop de la Marina, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Iberdrola Distribución de Gas, SAU.  
El referit Ajuntament va remetre l'informe sol·licitat, en el qual es manifesta que respecte a la instal·lació de GNL proposada en el sector industrial S7, polígon que disposa de pla parcial aprovat definitivament i en procés de reparcel·lació, no s'indica res respecte a l'obtenció de la parcel·la i a l'adequació urbanística de la instal·lació proposada. Que la conducció principal transcorre pel traçat de la carretera CV-70, titularitat de la Conselleria d'Infraestructures i Transport i que està previst el seu desdoblament a càrrec dels sectors de sòl urbanitzable, i no pot suposar la instal·lació cap sobrecost en l'execució del desdoblament, i s'estarà al que el titular de la via indique sobre la seua col·locació. Que la xarxa penetra en el nucli urbà des de sectors urbanitzables el desenvolupament del qual pot retardar-se, i considera primordial la gasificació del nucli urbà sense subjecció a cap sector. Que no es prolonga la xarxa fins a la pedania de Xirles, on es troben en execució uns dos-cents habitatges. Que s'han obviat l'existència d'instal·lacions de gas natural ja existents (PAU-1) i els possibles acords amb els agents urbanitzadors.  
L'informe esmentat es va traslladar a l'empresa peticionària.  
Atés que traslladada la sol·licitud d'Iberdrola Distribución de Gas, SAU, a la resta d'empreses en concurrència, a fi de poder examinar la documentació presentada, així com formular les al·legacions que consideren oportunes, es van presentar dins del termini i en la forma escaient escrit per part d'Endesa Gas Distribución, SA, i Gas Natural Cegás, SA, que conté les manifestacions que a continuació i, en síntesi, s'esmenten:  
Per part d'Endesa Gas Distribució, SA,   
1. Que Iberdrola Distribución de Gas, SAU, no va presentar cap document quant a la gasificació de Polop de la Marina en el període d'informació pública.   
2. Que l'àmbit sol·licitat per a l'autorització s'estén a la majoria dels vials del municipi, independentment que estiguen consolidats o que tinguen o no ordenament urbanístic aprovat i això contravé la Llei d'Hidrocarburs que exigix l'adequació de l'emplaçament de les instal·lacions al règim d'ordenació del territori. 3. Que el sol·licitant no formula un compromís d'inversió o de termini per a completar la gasificació de l'àrea sol·licitada per al cas de les zones sense projecte d'urbanització aprovat.   
4. Que el sol·licitant pretén instal·lar canalitzacions en la majoria dels vials consolidats, sense que li assigne cap fase, únicament assenyalar una trama associada a fases de gasificació en les zones pendents d'urbanitzar.   
5. Finalment, manifesta una sèrie de consideracions a fi de valorar la major cobertura de què disposa la sol·licitud d'Endesa respecte del projecte en concurrència.  
Per part de Gas Natural Cegás, SA,  
1. Que el projecte presentat per Cegás es connecta a través de l'eix APA Alacant-Benidorm, en gestions avançades de tramitació, que partix del punt de lliurament APA que li ha concedit Gas Natural Distribución SDG, SA, previst en l'Alfàs del Pi, i arriba fins al sector PAU-1 de Polop de la Marina per a l'alimentació a este municipi i tindre en compte que l'autorització sol·licitada per Iberdrola Distribució de Gas comportaria l'existència d'instal·lacions redundants i incrementaria els costos de manteniment.   
2. Que així mateix Gas Natural Cegás, SA, té l'autorització d'explotació d'instal·lacions subministrades per GLP per al sector PAU-1, executat durant els exercicis 2004 i 2005.   
3. Que el projecte presentat per Iberdrola Distribución de Gas no ha de ser considerat en concurrència, atés el temps que ha transcorregut, sense que s'hagen presentat al·legacions, i la seua tramitació exigix el corresponent sotmetiment a informació pública.   
4. Que examinat el projecte presentat s'han observat una sèrie de deficiències tècniques, com són: que no està determinat amb exactitud el punt de connexió a la xarxa d'APA, i respecte a la planta de GNL, esta ha sigut sobredimensionada tenint en compte els consums previstos i la previsió de construcció de l'eix "Alacant-Benidorm", i suposa un sobrecost al projecte de gasificació de la població; Que la xarxa de distribució ha sigut prevista amb el rang de pressió MPB, que per la seua major capacitat està recomanada per a grans ciutats i extensions i concretament per a antenes de subministrament que alimenten xarxes de distribució MPA des d'armaris MPB/MPA i no per a xarxes de distribució per a clients finals; Que no queda garantit el subministrament de gas a tota la zona d'expansió de sòl del municipi, ja que presta especial atenció als sectors urbanístics i desatén de desenvolupament detallat el nucli urbà consolidat, de més dificultat i cost de gasificació, condicionat al seu torn per acords comercials amb els agents urbanitzadors; Que el projecte inclou les zones d'actuació PAU-1, on ja hi ha una xarxa de distribució de Cegás explotades per mitjà de GLP, així com altres unitats de desenvolupament urbanístic no aprovades encara per l'Ajuntament, sense que es preveia la possibilitat de realitzar interconnexions amb les xarxes de distribució pròximes.   
5. Que qui al·lega té com a objectiu el subministrament de gas natural en la població de Polop de la Marina, i esmneta en el seu escrit una sèrie de consideracions a fi de valorar la major cobertura de què disposa respecte del projecte presentat.   
6. Finalment, exposa les consideracions jurídiques que considera d'aplicació per a la denegació de l'autorització administrativa sol·licitada per Iberdrola Distribución de Gas, SAU.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
- Punt de connexió: a través del gasoducte Alacant-Calp. Possibilitat de subministrament provisional, per mitjà de planta d'emmagatzemament de gas amb ubicació indeterminada, mentre la connexió del gasoducte no siga possible.  
- Estació de Regulació i Mesurament (ERM). Amb un rang de pressió APA/MPA(1), pressió d'entrada màxima de 16 bar i mínima de 0,4 bar, de dos línies i cabal de 2000 m³(n)/h, una d'estes de reserva i que està situada en el límit del terme municipal amb el de la Nucia.  
- Xarxa bàsica i secundària. La pressió de la xarxa bàsica és MPA(1), procedent de l'ERM descrita. La canonada estarà construïda en polietilé PE-100, d'alta densitat, SDR 17'6, amb diàmetres nominals de 200 mm, 160 mm i 110 mm i longituds respectives en el seu traçat de 5.510 ml, 1.275 ml i 2.655 ml i canonada de mitjana densitat, SDR 11, amb diàmetre de 90 mm i longitud 80 ml.  
La xarxa secundària, que deriva de la primera citada, del mateix material i pressió MPA(1) i MPB(1) connectaran amb els punts de consum i estarà construïda en polietilé PE-100, d'alta densitat, SDR 17'6, amb diàmetres nominals segons s'estime, de 110 mm i 60 mm o bé de mitjana densitat SDR 11 de 90 mm i 63 mm de diàmetre.  
- Zona geogràfica. Terme municipal de Polop de la Marina delimitat per les zones urbanes qualificades així en el vigent Pla General d'Ordenació Urbana, així com els sectors específics.  
- Pla d'expansió. L'ERM i la xarxa bàsica de distribució s'instal·laran durant la primera anualitat, fonamentalment en el nucli urbà. Durant este període s'executarà la posada en gas d'un tram de la xarxa que es continuarà en els anys següents d'acord amb el creixement vegetatiu de les distintes zones, segons s'indica en el pla de zonificació núm. 1 d'1 del projecte visat amb data 31 de maig de 2005.  
Vist que les característiques bàsiques contingudes en la documentació presentada per Gas Natural Cegás, SA, són les següents:  
- Punt de connexió: de forma provisional, en una primera fase, per mitjà d'una planta de GNL per a donar subministrament conjunt als termes municipals de la Nucia i Polop de la Marina, que es troba situada en el polígon 1 del PAU 1 (sector 6).  
De forma definitiva, al final de la xarxa de gas que cal implantar en la Nucia, procedent de l'Antena en L'Alfàs del Pi, alimentada des del gasoducte en APA(1) Alacant-Benidorm.  
- Xarxa bàsica i secundària: s'inicia en l'eixida de la planta instal·lada, amb una pressió MPB(1), fins al límit amb el terme municipal de la Nucia. Des d'esta xarxa ixen ramals per a abastament dels sectors denominats 6, 7 i 2.  
La canonada és de polietilé PE-100, d'alta densitat, SDR 17'6 i diàmetres de 200 mm, 160 mm, i 110 mm, les longituds respectives de la qual són en total de 4.563 ml, 4.576 ml i 949 ml.  
El cabal previst és de 2.500 m³(n)/h des de la planta de Polop, tenint en compte els consums derivats del municipi de la Nucia.  
- Zona geogràfica: terme municipal de Polop de la Marina delimitat per les zones urbanes qualificades així en el vigent Pla General d'Ordenació Urbana, així com els sectors específics.   
- Pla d'expansió. En la fase I, que comprén la 1ª i 2ª anualitat, es preveu la instal·lació de la xarxa en els sectors 6, 7 i 2. En la fase II, en els anys successius, comprén el sector 4 i el nucli urbà de la població. A continuació la resta de sectors urbanístics i ampliació de la xarxa urbana.  
El detall corresponent a l'àmbit geogràfic referit està dibuixat en el plànol núm. 296-WY-5.1 Rev 00, del projecte visat amb data 13 de juny de 2005.  
Vist que Gas Natural Cegas, SA, Endesa Gas Distribución, SA, i Iberdrola Distribución de Gas, SAU, tenen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que, en la data que és dictada la present resolució, consta justificadament acreditada a esta Direcció General d'Energia per part d'Iberdrola Distribución de Gas, SAU, Endesa Gas Distribución, SA i Gas Natural Cegás, SA, les dades referits als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al Pla d'Expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Atés l'informe emés pel Servici Territorial d'Energia d'Alacant sobre les sol·licituds presentades d'autorització administrativa per a la construcció de la xarxa de distribució de gas natural al terme municipal de Polop de la Marina.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 de juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que hi ha entre la totalitat de les sol·licituds presentades per a la construcció de la xarxa de distribució de gas natural al terme municipal de Polop de la Marina, íntima connexió a l'efecte de la seua resolució, es procedix a l'acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma d'inici, podrà disposar la seua acumulació a altres amb què guarde identitat substancial o íntima connexió.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, a l'abast, la qualitat, les condicions tècniques dels plantejaments realitzats i a la connexió a través de la xarxa per a la distribució de gas natural al municipi de Polop de la Marina, que es troba dins del projecte de gasificació Altea-la Vila Joiosa (Marina Baixa), sol·licitat per Iberdrola Distribución de Gas, SAU, al qual ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana, l'article de la qual 5 disposa que, «es tindrà en compte el caràcter prioritari del projecte de gasificació seleccionat a l'empresa sol·licitant en virtut de la present orde, a l'efecte de la posterior gasificació dels municipis vinculats al projecte de gasificació esmentat», igual que succeïx en els municipis limítrofs, Benidorm, Finestrat i l'Alfàs del Pi, l'autorització administrativa dels quals per a la distribució de gas natural té Iberdrola Distribución de Gas.  
Atés la Direcció General d'Energia competent per a la resolució del present expedient, d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007 de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Únic  
La concurrència de peticionaris a l'autorització administrativa per a la gasificació del municipi de Polop de la Marina en favor d'Iberdrola Distribución de Gas, SAU, i denegar la resta de sol·licituds que formen i que han sigut acumulades al present expedient, amb les condicions i característiques següents:  
- Subjecte: Iberdrola Distribución de Gas, SAU.  
- Tipus de gas: gas natural.  
- Punt de connexió:  
- Solució inicial provisional de subministrament:  
Planta satèl·lit de gas natural liquat per a emmagatzemament i regasificació, amb pressió màxima d'eixida de 4 bar.  
Les instal·lacions que cal establir es faran d'acord amb el projecte tècnic d'execució que cal presentar en el Servici Territorial d'Energia d'Alacant dins del termini de tres mesos, comptadors a partir de la data de la notificació de la present resolució, tenint en consideració les manifestacions arreplegades en l'informe emés per l'Ajuntament.  
Esta solució temporal tindrà una duració màxima de dos anys des de la notificació de la present resolució. No obstant això, abans de l'acabament del termini esmentat, Iberdrola Distribución de Gas, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.  
- Solució definitiva: connexió a la xarxa del gasoducte de transport secundari Alacant-Benidorm, que disposa d'autorització administrativa d'esta Direcció General, fins a la futura estació de regulació i mesurament, i construcció del ramal d'alimentació al municipi. Després de la connexió haurà de desmantellar-se la planta satèl·lit de GNL, abans referida.  
- Traçat: des de l'eixida de la planta satèl·lit s'inicia la xarxa principal amb canonada de polietilé pel vial que comunica les noves urbanitzacions, situades al nord-est del terme municipal, amb el nucli urbà, i es ramifica, a continuació, per vials de zones urbanitzades fins als distints sectors d'urbanitzacions previstes.  
- Zona geogràfica: les zones urbanes tal com queden reflectides en els plànols del projecte PAI /520-A/142-003. Fulls 1 a 3 i A/142-004, qualificades així d'acord amb el vigent Pla General d'Ordenació Urbana, i aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
Les condicions a què queda sotmesa la present resolució de concurrència són les següents:  
1. Les instal·lacions que cal construir es faran d'acord amb el projecte tècnic d'execució, amb les característiques contingudes en la sol·licitud per a l'obtenció de l'autorització administrativa i l'aprovació d'este, que s'ha de presentar en el Servici Territorial d'Energia d'Alacant dins del termini de tres mesos, comptadors a partir de la data de la notificació de la present resolució i, en tot cas es referiran als elements compresos en l'àmbit d'aplicació del Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir abastaments flexibles i segurs.  
2. En relació amb el projecte tècnic d'execució haurà de fer-se menció, d'acord amb les característiques que arreplega el resolc únic, dels punts següents:  
a. Descripció concreta de la delimitació geogràfica, així com la dels vials que la limiten, corresponent a cada una de les fases compreses en els plans d'expansió i assenyalats en els plànols - PAI /520-A/142-003. Fulls 1 a 3 i A/142-004- del projecte, tenint en consideració les manifestacions arreplegades en l'informe emés per l'Ajuntament.  
b. Situació urbanística i administrativa actualitzada de les àrees que comprenen cada una de les fases d'expansió, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
(1) APA: 4 bar< P = 16 bar  
MPB: 0,4 bar< P = 4 bar  
MPA: 0,05 bar < P = 0,4 bar  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 29 de gener de 2009.- El director general d'Energia: Antonio Cejalvo Lapeña.